钦定古今图书集成/明伦汇编/官常典/第521卷 > 耶律秃花
## 钦定古今图书集成/明伦汇编/官常典/第521卷 > 耶律秃花

按《元史》本传：“秃花，契丹人，世居桓州。太祖时，率众来
归。大军入金境，为向导，获所牧马甚众。后侍太祖，同
饮班木河水。从伐金，大破忽察虎军。又从木华黎收
山东、河北，有功，拜太傅，总领也可那延，封濮国公，赐
虎符、银印，岁给锦币三百六十疋。统万户扎剌儿、刘
黑马、史天泽伐金，卒于西河州。子朱哥嗣。”